****

**V š e o b e c n e z á v ä z n é h o n a r i a d e n i a**

 **Mesta Stará Turá**

**č. 4 /2021**

**z 24. júna 2021**

**o pravidlách určovania prevádzkového času predaja v obchode**

**a prevádzkového času služieb**

 V súlade s ustanoveniami § 4 ods. 3 písm. d), i), h) a n) v spojení s § 4 ods. 5 písm. a) bod 3 a § 6 ods. 1 a § 11 ods. 4 písm. g) zákona SNR č. 369/90 Zb. o obecnom zriadení v znení neskorších predpisov Mestské zastupiteľstvo mesta Stará Turá schvaľuje toto všeobecne záväzné nariadenie.

**§ 1**

**Úvodné ustanovenia**

1) Týmto všeobecne záväzným nariadením (ďalej iba "nariadenie") sa určujú pravidlá času predaja v obchode a času prevádzky služieb (ďalej len „prevádzkový čas“) na území mesta Stará Turá v oblasti obchodu a služieb.

2) Pre účely tohto nariadenia je:

a) podnikanie - sústavná činnosť vykonávaná samostatne podnikateľom vo vlastnom mene a na vlastnú zodpovednosť za účelom dosiahnutia zisku[[1]](#footnote-1).

b) podnikateľ**:**

ba) osoba zapísaná v obchodnom registri,

bb) osoba, ktorá podniká na základe živnostenského oprávnenia,

bc) osoba, ktorá podniká na základe iného než živnostenského oprávnenia podľa osobitných predpisov,

bd) fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu[[2]](#footnote-2),

c) prevádzkareň - priestor, v ktorom sa prevádzkuje živnosť; nie je ním priestor súvisiaci s prevádzkovaním živnosti ani technické a technologické zariadenie určené na prevádzkovanie živnosti alebo súvisiace s prevádzkovaním živnosti[[3]](#footnote-3),

 d) živnosť – sústavná činnosť prevádzkovaná samostatne, vo vlastnom mene, na vlastnú

zodpovednosť, za účelom dosiahnutia zisku a za podmienok ustanovených osobitným zákonom[[4]](#footnote-4),

e)služba - akákoľvek činnosť alebo výkon, ktorý je ponúkaný spotrebiteľovi odplatne alebo bezodplatne s výnimkou činností upravených osobitnými predpismi, nad ktorými vykonávajú dozor profesijné komory alebo iné orgány štátnej správy, ako sú uvedené v osobitnom predpise[[5]](#footnote-5),

f)prevádzková doba – časovo ohraničená časť dňa, počas ktorej je prevádzkareň v rámci výkonu podnikateľskej činnosti sprístupnená spotrebiteľom za účelom predaja tovaru alebo poskytnutia služby,

g) alkoholické nápoje sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu[[6]](#footnote-6).

**§ 2**

**Určenie času predaja v obchode a času prevádzky služieb**

**(prevádzkového času)**

1) Všeobecný prevádzkový čas v prevádzkarňach obchodu a služieb v územnom obvode mesta sa určuje[[7]](#footnote-7) v dňoch pondelok až nedeľa od 05.00 hod. do 22.00 hod. Podnikatelia v oblasti obchodu a služieb si sami určia prevádzkový čas prevádzkarne v súlade s ustanoveniami tohto nariadenia.

2) Výnimka zo stanoveného všeobecného prevádzkového času platí v prevádzkarňach:

a) poskytujúcich služby prechodného ubytovania (výnimka sa nevzťahuje na pohostinské prevádzkarne a pohostinské odbytové strediská, ktoré sú súčasťou týchto ubytovacích zariadení),

b) s predajom tovaru a poskytujúcich služby na čerpacích staniciach pohonných hmôt,

c) s predajom tovaru a poskytujúcich služby v obchodných domoch typu supermarket a hypermarket,

d) s predajom tovaru – periodickej a neperiodickej tlače, tlačovín a doplnkového tovaru,

e) s predajom tovarov účelovo určených najmä ako nočné maloobchodné predajne potravín a rozličného tovaru (tzv. večierky)

f) s predajom tovaru a poskytujúcich služby zdravotnícke (lekárne, predajne zdravotníckych pomôcok a pod.)

3) V uvedených prevádzkarňach je prevádzkový čas časovo neobmedzený.

4) Ustanovenie ods. 1 o prevádzkovom čase sa nevzťahuje na prevádzkový čas prevádzkarní pohostinských a reštauračných služieb.

5) V súlade s osobitným predpisom[[8]](#footnote-8) sa upravuje v jednotlivých častiach územného obvodu mesta v prevádzkarňach pohostinských a reštauračných služieb prevádzkový časnasledovne:

a) v časti územného obvodu mesta tvoreného Ul. Kozmonautov v pracovných dňoch a v sobotu a v nedeľu - od 08.00 hod. do 19.00 hod.,

b) v časti územného obvodu mesta tvoreného ulicami Němcovej, Hlubockého, Holubyho, Hviezdoslavova, Jiráskova, Komenského, Lipová, Lúčna, 8. apríla, Ľ. Podjavorinskej, Sadová, Sasinkova, Slnečná, Stará teheľňa, Štúrova, Uhrova, Námestie sestier Royových, Dibrovova v pracovných dňoch a v sobotu a v nedeľu - od 06.00 hod. do 22.00 hod.,

c) v časti územného obvodu mesta tvoreného Ulicou Gen. M.R.Štefánika:

 ca) v pracovné dni a v nedeľu od 06.00 hod. do 23.00 hod.,

 cb) v sobotu od 06.00 hod. do 01.00 hod. nasledujúceho dňa,

d) v časti územného obvodu mesta tvoreného ulicami SNP, Námestie Slobody, Mierová,

 Dr. D. Úradníčka, Športová, Mýtna, Hurbanova a Nám. Dr. A. Schweitzera,

 da) v nedeľu až vo štvrtok od 06.00 hod. do 01.00 hod. nasledujúceho dňa,

 db) v piatok a v sobotu od 06.00 hod. do 03.00 hod. nasledujúceho dňa,

e) v časti územného obvodu mesta tvoreného Družstevnou ulicou:

 ea) v nedeľu až vo štvrtok od 10.00 hod. do 24.00 hod.,

 eb) v piatok a v sobotu od 10.00 hod. do 01.00 hod. nasledujúceho dňa,

f) v časti územného obvodu mesta tvoreného miestnymi časťami Černochov Vrch, Jazviny, Papraď, Súš, Topolecká v pracovných dňoch a v sobotu a v nedeľu od 06.00 hod. do 23.00 hod.,

g) v časti územného obvodu mesta tvoreného Husitskou cestou, a rekreačnou oblasťou Dubník I. v pracovných dňoch a v sobotu a v nedeľu bez časového obmedzenia.

5) Prevádzkový čas vonkajších terás a letných záhrad pohostinských, reštauračných a ubytovacích zariadení a ich pohostinských odbytových stredísk v územnom obvode mesta sa stanovuje v pracovných dňoch a v sobotu a v nedeľu od 08.00 hod. do 22.00 hod.

**§ 3**

**Povinnosti prevádzkovateľa**

1) Na vhodnom a trvale viditeľnom mieste prevádzkarne musia byť uvedené údaje podľa osobitného predpisu[[9]](#footnote-9).

2) V súlade s ustanoveniami tohto nariadenia si podnikateľský subjekt stanoví prevádzkový čas pre každú prevádzku.

3~~)~~ Pri dočasnom uzavretí alebo i zrušení prevádzkarne je predávajúci povinný na mieste, kde je uvedená prevádzková doba, označiť údaje a splniť povinnosti uvedené v osobitnom predpise[[10]](#footnote-10).

4) Ďalšie povinnosti prevádzkovateľa sú upravené v osobitných právnych predpisoch[[11]](#footnote-11).

#### § 4

#### Ochrana pred zneužívaním alkoholických nápojov

V územnom obvode mesta Stará Turá je zakázaný predaj, podávanie a požívanie alkoholických nápojov na verejne prístupných miestach a verejných priestranstvách mimo prevádzkových priestorov prevádzkarní pohostinských a reštauračných služieb na Námestí Slobody, pred obchodnými prevádzkami TESCO a BILLA, na autobusových zástavkách, v priestoroch a  nástupiskách železničnej stanice, pri školách a školských zariadeniach a v ich priestoroch, na detských ihriskách a športoviskách, na plochách verejnej zelene, v priestoroch verejnosti prístupných inštitúcií, najmä úradov, nemocníc a zdravotníckych zariadení a v priestoroch organizácií v zakladateľskej alebo zriaďovateľskej pôsobnosti mesta Stará Turá. Toto ustanovenie sa nevzťahuje na konanie stálych alebo príležitostných trhov, ktorých termíny a doba trvania sa každoročne schvaľujú rozhodnutím primátora mesta  Stará Turá a osobitne povoľovaných hromadných podujatí podľa podmienok povolenia, ktoré sa konajú na verejných priestranstvách uvedených v predchádzajúcej vete ako aj   na konanie silvestrovskej oslavy počas noci z 31.12. na 1.1. kalendárneho roka na námestí Slobody, pokiaľ účasť verejnosti nie je v tomto termíne obmedzená alebo vylúčená z dôvodov hodných osobitného zreteľa, akými môžu byť napr. protiepidemické opatrenia v rámci krízovej situácie, stavebné práce v tomto priestore alebo ochrana bezpečnosti občanov v dôsledku mimoriadnej udalosti, alebo jej hrozby, prekážka vis maior (napr. mimoriadne zhoršenie počasia) a pod.

**§ 5**

**Záverečné a zrušovacie ustanovenia**

 Dňom nadobudnutia účinnosti všeobecne záväzného nariadenia mesta Stará Turá č. 4/2021 - Nar. o pravidlách času predaja v obchode a času prevádzky služieb v meste Stará Turá sa ruší Všeobecne záväzné nariadenia mesta Stará Turá č.4/2017 – Nar.  o pravidlách času predaja v obchode a času prevádzky služieb v meste Stará Turá.

**Článok II.**

1) Toto všeobecne záväzné nariadenie bolo schválené dňa 24.06.2021 uznesením Mestského zastupiteľstva v Starej Turej číslo 21 - XXIII /2021.

2) Toto všeobecne záväzné nariadenie  nadobúda účinnosť pätnástym dňom od zverejnenia na úradnej tabuli.

V Starej Turej, dňa 24. júna 2021

 PharmDr. Leopold Barszcz

 Primátor mesta

Vyvesené dňa : 25.júna 2021

1. § 2 ods. 1 zák. č. 513/1991 Zb. Obchodný zákonník v znení neskorších predpisov [↑](#footnote-ref-1)
2. § 2 ods. 2 zák. č. 513/1991 Zb. [↑](#footnote-ref-2)
3. § 17 zák. č. 455/1991 Zb. o živnostenskom podnikaní v znení neskorších predpisov [↑](#footnote-ref-3)
4. § 2 zák. č. 455/1991 Zb. [↑](#footnote-ref-4)
5. § 2 písm. i) v spojení s § 19 zák. č. 250/2007 Z. z. o ochrane spotrebiteľa  a o zmene zákona Slovenskej národnej rady č. 372/1990 Zb. o priestupkoch v znení neskorších predpisov [↑](#footnote-ref-5)
6. Zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb, v znení neskorších predpisov [↑](#footnote-ref-6)
7. § 4 ods. 3 písm. i) zák. č. 369/1990 Zb. o obecnom zriadení v znení neskorších predpisov [↑](#footnote-ref-7)
8. § 4 ods. 3 písm. h), i) a n) zák. č. 369/1990 Zb. [↑](#footnote-ref-8)
9. § 15 ods. 1 zákona č. 250/2007 Z. z. o ochrane spotrebiteľa v znení neskorších predpisov [↑](#footnote-ref-9)
10. § 15 ods. 4 zákona č. 250/2007 Z. z. [↑](#footnote-ref-10)
11. Napr. zákon č. 250/2007 Z. z., § 7 ods. 3 Obchodného zákonníka [↑](#footnote-ref-11)